Robert Fludd

Robertas Fladas (, , 1574 m. – 1637 m. rugsėjo 8 d.) – Anglijos gydytojas, rašytojas, filosofas mistikas, okultistas.

Gimė iš Velso kilusio žemvaldžio, parlamentaro Tomo Flado šeimoje. Studijavo Oksfordo Šv. Jono kolegijoje, vėliau šešetą metų keliavo po Europą. Kelionių metu susipažinęs su hermetizmu, teurgija.Urszula Szulakowska (2000). The Alchemy of Light: Geometry and Optics in Late Renaissance Alchemical Illustration. BRILL. p. 168. Grįžęs į Oksfordą, 1605 m. Robertas Fladas tapo medicinos daktaru, 1609 m. studijavo Gydytojų koledže. Netrukus tapo klestinčiu Londono gydytoju.

Daugelis Roberto Flado veikalų skirta okultizmui, kaip priešprieša XVII a. scientistinėms tendencijoms. Semdamasis įkvėpimo iš Senojo Testamento, Kabalos, alchemijos, astrologijos, simpatinės magijos ir chiromantijos, Robertas Fladas vedė paraleles tarp žmogaus ir pasaulio, į juos abu žvelgė kaip į Dievo atvaizdus. Eksperimentinių darbų parašė nedaug, bet juose ryškus prieštaravimas racionalizmui ir moksliškumui. R. Flado požiūriu, medicinos paskirtis yra suprasti kūno veikimą ir negalavimus atsižvelgiant į užuominas, kylančias iš paralelių (pvz., tarp žmogaus proto ir Saulės šviesos). Taip pat medicininių įžvalgų jam suteikė astrologijos, numerologijos teikiami duomenys. Sekė Paracelso idėjomis.

Dėl savo okultinių idėjų Robertas Fladas susilaukė didelės mokslo bendruomenės priešpriešos, polemizavo su Johanesu Kepleriu, Marenu Mersenu, Pieru Gasendžiu.Daniel Garber; Michael Ayers (2003). The Cambridge History of Seventeenth-Century Philosophy. Cambridge University Press. pp. 464–5.

 Bibliografija 
 Utriusque Cosmi, Maioris scilicet et Minoris, metaphysica, physica, atque technica Historia (2 t., 1617–1624 m.)
 Philosophia Sacra et vere Christiana, &c. (1626 m.)
 Medicina Catholica, &c. (5 t., 1629–1631 m.)
 Philosophia Moysaica, &c (1638 m.)
 Religio Exculpata, &c. (1684 m.)
 Tractatus de Geomantia, &c. (1687 m.)

 Šaltiniai 

Kategorija:Mistikai
Kategorija:Anglijos gydytojai
Kategorija:Okultistai
Kategorija:Britų filosofai
Kategorija:Renesanso filosofai